# 16. jūnijs

**16. jūnijs** ir gada 167. diena (168. garajā gadā) pēc Gregora kalendāra. Līdz gada beigām ir atlikušas 198 dienas.

## Vārda dienas

Justīne, Juta

## Notikumi

* 1779. gads — Spānija pasludināja karu pret Apvienoto Karalisti.
* 1846. gads — par Romas pāvestu kļuva Pijs IX, kas bija visu laiku visilgāk valdījušais ievēlētais pāvests.
* 1913. gads — sākās Otrais Balkānu karš.
* 1921. gads — pieņemts pašreizējais Latvijas ģerbonis.
* 1940. gads — PSRS nosūtīja ultimātu Igaunijai un Latvijai par karaspēka ievešanu šajās valstīs.
* 1963. gads — PSRS kosmosa programmas *Vostok-6* misijas laikā kosmonaute Valentīna Tereškova kļuva par pirmo sievieti kosmosā.
* 1999. gads — Moriss Grīns uzstādīja jaunu 100 metru skrējiena rekordu — 9,79 sekundes, uzlabojot Donovana Beilija rekordu par 0,05 sekundēm.
* 2020. gads — Ziemeļkoreja pārtrauca jebkādus sakarus ar Dienvidkoreju un uzspridzināja sakaru mezglu pie robežas ar Dienvidkoreju.

## Kultūra

* 2020. gads — Rīgā atklāja Aigara Bikšes skulptūru "Mediķi pasaulei", lai pateiktos mediķiem par darbu COVID-19 pandēmijas laikā.

## Dzimuši

* 1313. gads — Džovanni Bokačo (*Giovanni Boccaccio*), itāliešu rakstnieks (miris 1375. gadā)
* 1583. gads — Aksels Ūksenšerna (*Axel Oxenstierna*), Zviedrijas Valsts kanclers (miris 1654. gadā)
* 1723. gads (kristīts; j.s., pēc v.s. 5. jūnijā) — Ādams Smits (*Adam Smith*), skotu ekonomists (miris 1790. gadā)
* 1862. gads — Olafs Fridenlunds (*Olaf Frydenlund*), norvēģu sporta šāvējs (miris 1947. gadā)
* 1876. gads — Gustavs Šufts (*Gustav Schuft*), grieķu sporta vingrotājs (miris 1948. gadā)
* 1888. gads — Aleksandrs Frīdmans (*Александр Фридман*), krievu fiziķis (miris 1925. gadā)
* 1902. gads — Barbara Maklintoka (*Barbara McClintock*), ASV citoģenētiķe (mirusi 1992. gadā)
* 1917. gads — Ketrīna Greiema (*Katherine Graham*), ASV publiciste (mirusi 2001. gadā)
* 1927. gads — Valdis Krastiņš, latviešu pianists, mūzikas pedagogs un diplomāts (miris 2022. gadā)
* 1937. gads — Simeons Sakskoburgotskis (*Симеон Сакскобургготски*), Bulgārijas cars un premjerministrs
* 1940. gads — Māris Čaklais, latviešu dzejnieks (miris 2003. gadā)
* 1949. gads:
	+ Zigismunds Lorencs, latviešu popmūziķis (miris 2022. gadā)
	+ Ralfs Manns (*Ralph Mann*), amerikāņu sprinteris un barjerskrējējs (miris 2025. gadā)
* 1951. gads — Sergejs Dīmanis, Latvijas politiķis un ekonomists
* 1955. gads — Anatolijs Čubaiss (*Анато́лий Чуба́йс*), Krievijas politiķis un uzņēmējs
* 1967. gads — Jirgens Klops (*Jürgen Klopp*), vācu futbolists un treneris
* 1969. gads — Gvido Linga, latviešu mūziķis (miris 2020. gadā)
* 1971. gads — Tupaks Šakurs (*Tupac Shakur*), ASV reperis (miris 1996. gadā)
* 1972. gads — Lī Džonstons (*Lee Johnston*), Lielbritānijas bobslejists
* 1978. gads:
	+ Edvards Jordenesku (*Edward Iordănescu*), rumāņu futbolists un futbola treneris
	+ Daiņus Zubrus (*Dainius Zubrus*), lietuviešu hokejists
* 1983. gads — Kļims Šipenko (*Клим Алексеевич Шипенко*) Krievijas kinorežisors, kinoproducents, scenārists un kosmonauts
* 1984. gads — Riks Nešs (*Rick Nash*), Kanādas hokejists
* 1986. gads — Fernando Muslera (*Fernando Muslera*), Urugvajas futbolists
* 1988. gads — Tjerī Nevils (*Thierry Neuville*), beļģu rallija pilots

## Miruši

* 1216. gads — Inocents III (*Innocentius III*), Romas pāvests (dzimis 1161. gadā)
* 1424. gads — Johans VI Ambundi (*Johannes Ambundii de Swan*), Rīgas arhibīskaps (dzimis ap 1384. gadu)
* 1670. gads — Stepans Razins (*Степан Разин*), kazaku sacelšanās līderis (dzimis 1630. gadā)
* 1722. gads — Džons Čērčils (*John Churchill*), Anglijas karavadonis un valstsvīrs (dzimis 1650. gadā)
* 1796. gads — Kārlis Kristians Jozefs (*Karl Christian Joseph*), Kurzemes hercogs (dzimis 1733. gadā)
* 1944. gads — Marks Bloks (*Marc Bloch*), franču vēsturnieks (dzimis 1886. gadā)
* 1945. gads — Nikolajs Berzarins (*Николай Берзарин*), PSRS ģenerālpulkvedis (dzimis 1904. gadā)
* 1969. gads — Harolds Aleksanders (*Harold Alexander*), britu feldmaršals, Kanādas ģenerālgubernators (dzimis 1891. gadā)
* 1977. gads — Verners fon Brauns (*Wernher von Braun*), vācu raķešu konstruktors (dzimis 1912. gadā)
* 1979. gads — Nikolass Rejs (*Nicholas Ray*), amerikāņu kinorežisors (dzimis 1911. gadā)
* 2007. gads — Jānis Pīnups, pēdējais Otrā pasaules kara mežabrālis Latvijā (dzimis 1925. gadā)
* 2024. gads — Jānis Kubilis, latviešu aktieris (dzimis 1923. gadā)

## Brīvdienas un piemiņas dienas

* Jaunatnes diena (Dienvidāfrika)